ଭୁବନେଶ୍ୱର, ଏପ୍ରିଲ ୨୨(ଲୋକାଲ ୱାୟାର): ରାଜ୍ୟ ସରକାର ବୁଧବାର ୧୩ ଜଣ କରୋନା ଆକ୍ରାନ୍ତଙ୍କ ଗସ୍ତ ବିବରଣୀ ପ୍ରକାଶ କରିଛନ୍ତି ।
ଯାଜପୁର ଜିଲ୍ଲା ବାସୁଦେବପୁରର ୬୪ ବର୍ଷୀୟ କରୋନା ଆକ୍ରାନ୍ତ କୋଲକାତାର ବଡ଼ ବଜାରରୁ ଅନ୍ୟ ୨ ଜଣଙ୍କ ସହ ଭଡ଼ା ଗାଡ଼ିରେ ବାହାରି ଯାଜପୁରରେ ପହଞ୍ଚିବା ପରେ ସେଠାରୁ ଅଟୋ ଭଡ଼ା କରି ନିଜ ଘରେ ମାର୍ଚ୍ଚ ୨୯ରେ ପହଞ୍ଚିଥିଲେ ।
ଏପ୍ରିଲ ୧୯ ତାରିଖ ପର୍ଯ୍ୟନ୍ତ ସେ ହୋମ୍ କ୍ୱାରେଣ୍ଟାଇନରେ ଥିଲେ ।
୨୦ତାରିଖରେ ତାଙ୍କର କରୋନା ଲକ୍ଷଣ ନଥିଲେ ମଧ୍ୟ ନମୁନା ପରୀକ୍ଷାରୁ ପଜିଟିଭ୍ ରିପୋର୍ଟ ଆସିବାରୁ କଳିଙ୍ଗନଗର କୋଭିଡ ହସପିଟାଲରେ ଭର୍ତ୍ତି କରାଯାଇଛି ।
ଯାଜପୁର କୋରେଇର ଜଣେ ୫୦ ବର୍ଷର ବ୍ୟକ୍ତି କରୋନାରେ ଆକ୍ରାନ୍ତ ହୋଇଛନ୍ତି । ମାର୍ଚ୍ଚ ୨୮ରେ ସେ କୋଲକାତାର ବଡ଼ ବଜାରରୁ ୨୮ ଜଣଙ୍କ ସହ ଏକ ଭଡ଼ା ଗାଡ଼ିରେ ଆସି ଯାଜପୁରରେ ପହଞ୍ଚିଥିଲେ ।
ମାର୍ଚ୍ଚ ୩୧ରେ କୋରେଇ ଡାକ୍ତରଖାନାରେ ନାମ ପଂଜିକୃତ କରାଇଥିଲେ । କୋରେଇର ମୁକୁନ୍ଦପୁରସ୍ଥିତ ନିଜ ଘରେ ଏପ୍ରିଲ ୧୯ ତାରିଖ ପର୍ଯ୍ୟନ୍ତ କ୍ୱାରେଣ୍ଟାଇନରେ ଥିଲେ ।
ଲକ୍ଷଣ ନଥିଲେ ମଧ୍ୟ ଏପ୍ରିଲ ୨୦ରେ ନମୁନା ପରୀକ୍ଷା ରିପୋର୍ଟ ପଜିଟିଭ୍ ଆସିବାରୁ କଳିଙ୍ଗନଗର ଟାଟା କୋଭିଡ ହସପିଟାଲରେ ଭର୍ତ୍ତି କରାଯାଇଛି ।
ଯାଜପୁର ସଦର ବ୍ଲକ ବେହେରାପାଟଣାର ୨୮ ବର୍ଷର ଜଣେ ଯୁବକ କରୋନାରେ ଆକ୍ରାନ୍ତ ହୋଇଛନ୍ତି । ସେ ମାର୍ଚ୍ଚ ୧୧ ତାରିଖରେ କୋଲକାତାରୁ ଅନ୍ୟ ୧୧ ଜଣଙ୍କ ସହ ଭଡ଼ା ଗାଡ଼ିରେ ଆସିଥିଲେ ।
ମାର୍ଚ୍ଚ ୩୦ରେ ଭାଇଙ୍କ ସହ ଯାଜପୁର ଜିଲ୍ଲା ହସପିଟାଲ ଯାଇଥିଲେ ନାମ ପଂଜିକରଣ କରିବାକୁ । ଏପ୍ରିଲ ୧୪ ତାରିଖ ପର୍ଯ୍ୟନ୍ତ ହୋମ୍ କ୍ୱାରେଣ୍ଟାଇନରେ ଥିଲେ ।
ଜ୍ୱରାକ୍ରାନ୍ତ ହେବାରୁ ଏପ୍ରିଲ ୧୫ରେ ଜିଲ୍ଲା ହସପିଟାଲକୁ ଯାଇଥିଲେ । ଏପ୍ରିଲ ୧୫ରୁ ୨୦ ପର୍ଯ୍ୟନ୍ତ ଡାକ୍ତରଖାନାରେ ଆଇସୋଲେସନ ୱାର୍ଡରେ ଥିଲେ ।
ଏପ୍ରିଲ ୨୦ରେ ନମୁନା ପରୀକ୍ଷାରୁ ପଜିଟିଭ୍ ରିପୋର୍ଟ ଆସିବାରୁ କଳିଙ୍ଗନଗର କୋଭିଡ ହସପିଟାଲକୁ ସ୍ଥାନାନ୍ତରିତ ହୋଇଛନ୍ତି ।
ଯାଜପୁର ଜିଲ୍ଲା ବାସୁଦେବପୁରର ୫୮ ବର୍ଷୀୟ ଜଣେ କରୋନା ଆକ୍ରାନ୍ତ କୋଲକାତା ବଡ଼ବଜାରୁ ୨ ଜଣଙ୍କ ସହ ଭଡ଼ା ଗାଡ଼ିରେ ମାର୍ଚ୍ଚ ୨୯ରେ ଆସିଥିଲେ ।
ଏପ୍ରିଲ ୧୯ ପର୍ଯ୍ୟନ୍ତରେ ହୋମ୍ କ୍ୱାରେଣ୍ଟାଇନରେ ଥିଲେ ମଧ୍ୟ ଏପ୍ରିଲ ୧୭ରେ ପିଡିଏସ ସାମଗ୍ରୀ ଦୋକାନକୁ ଯାଇଥିଲେ । ୨୦ ତାରିଖରେ ଅନ୍ୟମାନଙ୍କ ସହ ତାସ୍ ଖେଳିଥିଲେ ।
କରୋନା ଲକ୍ଷଣ ନଥିଲେ ମଧ୍ୟ ଏପ୍ରିଲ ୨୦ରେ ନମୁନା ପରୀକ୍ଷା ରିପୋର୍ଟ ପଜିଟିଭ୍ ଆସିବାରୁ କଳିଙ୍ଗନଗର ଟାଟା କୋଭିଡ ହସପିଟାଲରେ ଭର୍ତ୍ତି ହୋଇଛନ୍ତି ।
ଯାଜପୁର ସଦର ବ୍ଲକ ବିରଜାପୁରର ୩୨ ବର୍ଷର ଯୁବକ କରୋନାରେ ଆକ୍ରାନ୍ତ ହୋଇଛନ୍ତି । ସେ ୧୧ ଜଣଙ୍କ ସହ କୋଲକାତା ମଙ୍ଗଳାହାଟରୁ ଏକ ଭଡ଼ା ଗାଡ଼ିରେ ଯାଜପୁର ଟାଉନ ଆସିଥିଲେ ।
ଅଟୋ ଭଡ଼ା କରି ମାର୍ଚ୍ଚ ୨୯ରେ ଘରେ ପହଞ୍ଚିଥିଲେ । ଏପ୍ରିଲ ୧୯ ପର୍ଯ୍ୟନ୍ତ ହୋମ୍ କ୍ୱାରେଣ୍ଟାଇନରେ ଥିଲେ ମଧ୍ୟ ୧୫ ତାରିଖରେ ପାଲାସାହି ଗ୍ରାମରେ ୨ ଜଣ ବନ୍ଧୁଙ୍କ ସହ ମଧ୍ୟାହ୍ନଭୋଜନ କରିଥିଲେ ।
୧୬ ଓ ୧୭ ଦୁଇ ଦିନରେ ସେ ରାମବାଗସ୍ଥିତ ଚିକେନ ଦୋକାନ, ଗ୍ରୋସେରୀ ଓ ପରିବା ଦୋକାନକୁ ଯାଇଥିଲେ । ଲକ୍ଷଣ ନଥାଇ ମଧ୍ୟ ଏପ୍ରିଲ ୨୦ରେ ରିପୋର୍ଟ ପଜିଟିଭ୍ ଆସିବାରୁ କଳିଙ୍ଗନଗର କୋଭିଡ ହସପିଟାଲରେ ଭର୍ତ୍ତି କରାଯାଇଛି ।
ବାଲେଶ୍ୱର ନିଳିଆବାଗର ୩୪ ବର୍ଷର ମହିଳା କରୋନାରେ ଆକ୍ରାନ୍ତ । ମାର୍ଚ୍ଚ ୨୨ରୁ ଏପ୍ରିଲ ୧୯ ପର୍ଯ୍ୟନ୍ତ ସେ ଘରେ ଥିଲେ ।
ତେବେ କରୋନା ଆକ୍ରାନ୍ତଙ୍କ ସଂସ୍ପର୍ଶରେ ଆସିଥିବାରୁ ନମୁନା ପରୀକ୍ଷା ପରେ ଏପ୍ରିଲ ୨୦ରେ ପଜିଟିଭ୍ ରିପୋର୍ଟ ଆସିଥିଲା । କଟକର ଅଶ୍ୱିନୀ ହସପିଟାଲକୁ ସେ ସ୍ଥାନାନ୍ତରିତ ହୋଇଛନ୍ତି ।
ସେହିପରି ନିଳିଆବାଗର ୩୮ ବର୍ଷର ଜଣେ ବ୍ୟକ୍ତି ମାର୍ଚ୍ଚ ୨୨ରୁ ଏପ୍ରିଲ ୧୯ ଘରେ ଥିଲେ ।
ଲକ୍ଷଣ ନଥିଲେ ମଧ୍ୟ କରୋନା ଆକ୍ରାନ୍ତଙ୍କ ସଂସ୍ପର୍ଶରେ ଆସିଥିବାରୁ ଏପ୍ରିଲ ୨୦ରେ ନମୁନା ପଜିଟିଭ ରିପୋର୍ଟ ହେବାରୁ କଟକର ଅଶ୍ୱିନୀ ହସପିଟାଲକୁ ସ୍ଥାନାନ୍ତରିତ ହୋଇଛନ୍ତି ।
ନିଳିଆବାଗର ଅନ୍ୟ ଜଣେ ୧୨ ବର୍ଷର ନାବାଳକ ମଧ୍ୟ କରୋନା ଲକ୍ଷଣ ନଥିଲେ ମଧ୍ୟ ଆକ୍ରାନ୍ତଙ୍କ ସଂସ୍ପର୍ଶରେ ଆସିଥିବାରୁ ରିପୋର୍ଟ ପଜିଟିଭ୍ ହୋଇଛି । ତାଙ୍କୁ ବି ଅଶ୍ୱିନୀ ହସପିଟାଲରେ ଭର୍ତ୍ତି କରାଯାଇଛି ।
ବାଲେଶ୍ୱର ନିଳିଆବାଗର ୨୬ ବର୍ଷର ଜଣେ ଯୁବକ କରୋନା ଆକ୍ରାନ୍ତ । ମାର୍ଚ୍ଚ ୨୨ରୁ ଏପ୍ରିଲ ୧୯ ସେ ଘରେ ଥିଲେ ।
ଏପ୍ରିଲ ୭, ୧୩ ଓ ୧୪ ତାରିଖରେ ସେ ଅନ୍ୟ ଜଣେ କରୋନା ଆକ୍ରାନ୍ତଙ୍କୁ ବାଲେଶ୍ୱର ଓ ଭୁବନେଶ୍ୱରର ବିଭିନ୍ନ ହସପିଟାଲକୁ ନେଇଥିଲେ ।
ଲକ୍ଷଣ ନଥିଲେ ବି ଏପ୍ରିଲ ୨୦ରେ ନମୁନା ପରୀକ୍ଷା ରିପୋର୍ଟ ପଜିଟିଭ୍ ହେବାରୁ କଟକର ଅଶ୍ୱିନୀ ହସପିଟାଲକୁ ସ୍ଥାନାନ୍ତରିତ ହୋଇଛନ୍ତି ।
ବାଲେଶ୍ୱର ନିଳିଆବାଗର ଜନୈକା ୩୪ ବର୍ଷର ମହିଳା କରୋନାରେ ଆକ୍ରାନ୍ତ ।
ମାର୍ଚ୍ଚ ୨୨ରୁ ଏପ୍ରିଲ ୧୯ ପର୍ଯ୍ୟନ୍ତ ସେ ଘରେ ଥିଲେ ଏବଂ କୌଣସି ଲକ୍ଷଣ ନଥିଲେ ମଧ୍ୟ ଆକ୍ରାନ୍ତଙ୍କ ସଂସ୍ପର୍ଶରେ ଆସିଥିବାରୁ ପଜିଟିଭ୍ ରିପୋର୍ଟ ପରେ ଏପ୍ରିଲ ୨୦ରେ କଟକର ଅଶ୍ୱିନୀ ହସପିଟାଲକୁ ସ୍ଥାନାନ୍ତରିତ ହୋଇଛନ୍ତି ।
ଭଦ୍ରକ ଜିଲ୍ଲା ବାସୁଦେବପୁର ବ୍ଲକ ଲୁଙ୍ଗା ଗ୍ରାମର ଜଣେ ୫୫ ବର୍ଷର ବ୍ୟକ୍ତି କରୋନାରେ ଆକ୍ରାନ୍ତ ।
ସେ କୋଲକାତା ନୂତନ ବଜାରରୁ ୧୫ ଜଣଙ୍କ ସହ ଏକ ଭଡ଼ା ଗାଡ଼ିରେ ଆସି ମାର୍ଚ୍ଚ ୩୦ ଭୋର୍୨ଟାରେ ବାଲେଶ୍ୱର ଲକ୍ଷ୍ମଣନାଥ ଚେକଗେଟରେ ପହଞ୍ଚିଥିଲେ ।
ସେଠାରୁ ଏକ ବୋଲେରୋରେ ଆସି ସକାଳ ୯ଟାରେ ବାସୁଦେବପୁରରେ ପହଞ୍ଚିଥିଲେ । ଏପ୍ରିଲ ୨୧ ପର୍ଯ୍ୟନ୍ତ ଘରେ ଥିଲେ ।
ଲକ୍ଷଣ ନଥିଲେ ବି ନମୁନା ପରୀକ୍ଷା ପରେ ପଜିଟିଭ୍ ରିପୋର୍ଟ ଆସିବାରୁ ତାଙ୍କୁ କଟକର ଅଶ୍ୱିନୀ ହସପିଟାଲରେ ଭର୍ତ୍ତି କରାଯାଇଛି ।
ଭଦ୍ରକ ଜିଲ୍ଲା ବାସୁଦେବପୁର ବ୍ଲକ ନନ୍ଦପୁର ଗ୍ରାମରେ ଅନ୍ୟ ଜଣେ ୩୫ ବର୍ଷର ବ୍ୟକ୍ତି ମଧ୍ୟ ତାଙ୍କ ଆସିଥିଲେ । ତାଙ୍କ ରିପୋର୍ଟ ପଜିଟିଭ୍ ଆସିବାରୁ ଅଶ୍ୱିନୀ ହସପିଟାଲରେ ଭର୍ତ୍ତି ହୋଇଛନ୍ତି ।
ସେହିପରି ଭଦ୍ରକ ଜିଲ୍ଲା ବାସୁଦେବପୁର ବ୍ଲକ ବନ୍ଧସାହି ଗ୍ରାମର ଜଣେ ୪୦ ବର୍ଷର ବ୍ୟକ୍ତି ସେମାନଙ୍କ ସହ କୋଲକାତାରୁ ଆସିଥିଲେ ଏବଂ ଏବେ କରୋନାରେ ଆକ୍ରାନ୍ତ ହୋଇ ଅଶ୍ୱିନୀ ହସପିଟାଲରେ ଭର୍ତ୍ତି ହୋଇଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
